দুষ্কৃতীদের আর একটা দল চলে যায় প্রশাসনিক ভবনে, যেখানে গত কয়েক দিন টানা ধর্না চালাচ্ছেন ছাত্রছাত্রীদের একাংশ। এক ছাত্রকে রাস্তায় ফেলে মারধর করা হয় বলে অভিযোগ। কেড়ে নেওয়া হয় তাঁর মোবাইল ফোনও। কিছু ছাত্রছাত্রীরা ভবনের ফাঁকফোকর দিয়ে পালানোর চেষ্টা করলে ধাওয়া করে গিয়ে তাঁদের চড়-ঘুসি, লাঠির বাড়ি মারতে থাকে দুষ্কৃতীরা। প্রায় চল্লিশ মিনিট তাণ্ডব চালানোর পরে দুষ্কৃতীরা মেন গেট দিয়ে বেরিয়ে চলে যায়। গুরুতর আহত কয়েক জন ছাত্রকে জেএনএম মেডিক্যাল কলেজ ও হাসপাতালে নিয়ে যাওয়া হয়েছে।